
Készítette: Sinkovics Norbert elnök

Alapítvány működése
Az alapítvány a 2020-ban a versenysport mellett egyéb sporttal, egészséggel kapcsolatos teendőket is elvégzett, ilyen pl. a gerinctorna, melyet a helyi lakosság egészség megőrzésére, illetve javítására folyamatosan heti egy alkalommal a Civil Házban tartották március közepéig, ezt követően a pandémia miatt nem folytatódót. A foglalkozásokat Biczó Andrea tartja, akit megbízási szerződéssel foglalkoztatunk. A gerinctornára érdeklődés az évek során folyamatosan nő. 2020-ben (csonka év volt sportesemények megtartása szempontjából is) Önkormányzati támogatás 5 millió forint, az alapítvány, - felnőtt labdarúgócsapat, - labdarúgó utánpótlás, - és a kosárlabda utánpótlás csapat működésére. 
Felnőtt labdarúgócsapat
A felnőtt csapat a 2019-20 idényben a közép mezőnyben végzett az igazolt játékosok száma 23 fő, melyre lehet mondani, hogy baráti társaság is. A 2019-20 idénynek még a zalakarosi pályán vágott neki a labdarúgócsapat, majd a beruházás megkezdése következtében 2019 novemberétől Galambokon folytatja a küzdelmeket, a felnőtt csapatnál edzői tevékenység nem folyik, van megnevezett edző Vékony Zsolt személyében, de ezt teljes mértékben nem tudja ellátni, mivel sok esetben nem tud részt venni a mérkőzéseken egyéb okok miatt. A felnőtt csapatnál ezeket a teendőket a felnőtt csapat ügyintézője (Sinkovics Norbert) veszi át és rendezi az egyéb dokumentumokkal együtt, megbízási díjjal, ezt a tevékenységet szeretné átadni valakinek (elnökké választás miatt), de jelen pillanatban a kapott összegért továbbra sem vállalja senki. A bajnokságban már négy éve minden nemű tevékenység digitális úton történik, mint pl. jegyzőkönyv, átigazolás, helyszínek, időpontváltozások stb, a felülethez teljes körű jogosultságot csak egy személy kaphat minden csapatban, jelen pillanatban Sinkovics Norbert nevén működik, ez azért is érdekes, mert az utánpótlás labdarúgó csapatoknál is csak ez az egy személy működhet közre az MLSZ felületen teljes körűen. A pandémia miatt a 2019-20-as bajnokság félbe szakadt, azonban 2020-21 szezon összes fordulója lejátszásra került. A felnőtt csapatnál elsősorban ügyintézői díj, utazási díjak, pályabérlési díj, sportfelszerelések, működési díjak, egyéb díjak (pl. sportorvos,) teszik ki a költségvetés nagy részét.
Labdarúgó utánpótlás (Bozsik program)
Az utánpótlásban, 2019-20, illetve 2020-21 idényben négy korosztály indult az U7, U9, U11, U13, de öt csapat van, mert az U11 létszáma 12 fő így ennél a csapatnál megbontásra került az edzés, 2 csapat külön edzők segítségével tarja meg az edzéseit, így tudunk lehetőséget biztosítani mindenkinek, hogy részt vegyenek a Bozsik tornákon is, az utánpótlásban résztvevő gyermekek száma 40-45 fő. Nagyon fontos, hogy minden szabályt tudjunk betartani, mivel a kötelezettségek be nem tartása TAO megvonásokhoz, illetve kizáráshoz vezethet. Bozsik tornák száma szezononként 8-10 /csapat, minden esetben Nagykanizsán valósul meg, mivel az számít a központnak, a költségeket az utazás mellett az is növeli, hogy sok esetben nem ugyanazon a napon van minden korosztálynak, így több alkalommal kell buszt bérelni. Bozsik tornák általában hétvégén szombat, vasárnap, illetve hétköznap kerülnek megrendezésre. Négy edző Jankovics Attila, Török Tamás, Varga Zoltán, Farkas Vilmos évek óta folytatja folyamatosan az edzői tevékenységet megbízási szerződés keretén belül (heti két edzés csapatonként). TAO-val kapcsolatos, hogy kötelezően bérek kifizetése az elsődleges és csak utána lehet a további dolgokat ebből finanszírozni. Általában az edzők bérét (90 %) tudtuk a TAO támogatásokkal rendezni az egyéb felmerülő költségeket, mint pl. utazás, sportfelszerelés, működési költségek, tábor, egyéb költségek nagymértékben önkormányzati támogatásból. 2020-ban csak néhány tornán tudtak részt venni a csapatok, és a pandémia miatt az év túlnyomó többségében edzés sem volt számukra, mivel az Általános Iskola torna termében külsős dolgozó nem tartózkodhatott és más iskola diákja sem.
U7, U9, U11, U13 labdarúgó csapatok

A 2020-as évet a kialakult helyzet alakította. Minden korosztályos csapatban az edzések csak ritkán kerültek megtartásra. Az U7-es óvodás csoport 8 fővel indult el és terveinknek megfelelően U13-as csoportot is tudtunk indítani 12 fővel. Így kialakult az egyesület által hosszú távra tervezett struktúra. 4 korosztályban (U7, U9, U11, U13,) 6-13 éves gyerekekkel foglalkozunk. Jelenleg 5 csapatban 40-45 gyerek edz nálunk. 
Korosztálytól függően 2-3 edzés van hetente. Az edzésekhez a létesítményi feltételei kielégítőek. Az edzések helyszíne a Sportudvar műfüves és műanyag borítású pályája, az iskola tornaterme és az óvoda tornaszobája. Az edzésmunka elvégzéséhez az eszközök, felszerelések részben biztosítottak.
Az edzéseken szakképzett edzők irányításával rendszeres, szervezett munka folyt. Az edzéseket 4 szakképzett edző vezeti: 1 fő B licence, 3 fő C licenc végzettséggel. 
A versenyeztetés elsősorban a Bozsik-program keretében zajlik. 2020. március 15- június 30-ig sem edzésre, sem tornára nem került sor, értelemszerűen az edzők megbízását is szüneteltettük. Augusztusban ismét voltak edzések, ami novemberig megtartásra kerültek, majd ismét le kellet állni. Ezek a kihagyások érezhetően a néhány gyermek kedvét szegte, most azon dolgozzunk, hogyan lehetne, őket visszacsábítani. 
Az alapítvány, az edzők jó kapcsolatot alakítottak ki a szülőkkel, az önkormányzattal, az iskola, óvoda vezetésével, dolgozóival, a városban működő más intézményekkel, vállalkozásokkal. Segítségükkel, velük együttműködve sikerült megvalósítani az eddigi terveket és reméljük, hogy az együttműködés továbbra is töretlen lesz. 

Kosárlabda utánpótlás bajnokság (Kenguru csapatbajnokság)
A 2019-20-as és a 2020-21-as idényben 1 csapattal indult U11 a Zalakarosi csapat a kenguru bajnokságban, melyben 14 igazolt játékos van és vesznek részt az országos tornákon. Zalakaroson egy torna került megrendezése. Az előbb említett csapaton kívül egy fiatalabb korosztálynak is vannak edzései, ők bajnokságban nem szerepelnek, akik később felkerülnek az U11-es csapatba, itt kb. 13-14 gyermek. A kosárlabda TAO-ban az utazás egy része mellett, a tábort, sportfelszerelést, hazai rendezésű költségeket is el tudtuk számolni. De ez mellett önkormányzati támogatásra is szükség van.  A bajnokság mellett az edző még egy csapatnak tart edzést, úgynevezett utánpótlást biztosítva az U11-es csapatnak, de itt csak edzés van, bajnokság nincs, itt általában az első, második és harmadik osztályos tanulókkal foglakoznak. A csapat edzéseit 2019-20 idényben és a 2020-21-as idényben is Fuisz Viktória látja el heti két alkalommal. 
Zalakarosi Fókák U11
Fuisz Viktória edzői beszámoló: A tavalyi játékosokból néhányan maradtak csak az idei évben. Az idősebb gyerekekhez sok fiatal, kezdő játékos érkezett, ami annyiban nehezítette meg a dolgunkat, hogy valaki már 2-3 éve kosárlabdázik valaki viszont most kezdte. Az edzéseket a Zalakarosi Móra Ferenc Általános Iskolában végeztük hetente 2x45 percben 12-13 fővel.  Nem volt sok időnk arra, hogy a társaság összekovácsolódjon (játék szempontjából),  hiszen nagy volt a szakadék kosárlabda tudásban a játékosok között. Az új játékosok folyamatos tanulással próbálták felvenni a versenyt az idősebbekkel szemben több kevesebb sikerrel.  A bajnokság eredetileg nyolc fordulóból állt volna, de a koronavírus járvány sajnos közbe szólt. és csak pár fordulón tudtunk részt venni a gyerekekkel. Sokat fejlődtek a gyerekek ezt lehetett látni napról napra, viszont nagyon kevés időnk volt együtt dolgozni. A bajnokságot idő előtt lezárták a vírus miatt, de örülök, hogy ebben a rövid időben is jól tudtunk együtt dolgozni.
TAO működése
2020-ban 1.400.000 Ft TAO támogatást kaptunk, melyet a kosárlabdára kértünk le. Az önkormányzati támogatás és a TAO támogatás a csonka év miatt, megfelelő volt.  A 2020-21 idényre magasabb TAO támogatás lett igényelve, mert a rendszer lefelé engedi módosítani a pályázatot, tehát nincs kötelezettség a TAO felé. 
Elszámolás
A Zalakaros Sportjáért Közhasznú Közalapítvány 2020-as évre 5 millió forint önkormányzati támogatást kapott. TAO támogatás mintegy 1,4 millió forint volt 2020-ban (utánpótlás labdarúgás és kosárlabda).
Önkormányzati támogatás felhasználása:
· 2020. évi Alapító Okiratba foglalt célok magvalósítására, működtetési költségekre kapott önkormányzati támogatás 2.300.000 Ft, mind felhasználva.
· 2020. évi III. osztályú felnőtt labdarugó csapat működési költségeire kapott önkormányzati támogatás 1.500.000 Ft, mind felhasználva.
· 2020. évi TAO labdarúgás utánpótlás támogatására kapott önkormányzati támogatás 800.000 Ft, mind felhasználva.
· 2020. évi TAO kosárlabda utánpótlás támogatására kapott önkormányzati támogatás 400.000 Ft, ebből felhasználva 232.723 Ft.
A 2020-es év elszámolás alapján önkormányzati támogatásból 4.832.723 Ft felhasználva, a fennmaradó összeg 167.277 Ft került visszautalásra.
Zalakaros 2021. június 22.
         Sinkovics Norbert

elnök

